Ντοματοσαλάτα με κρίταμο και ψητό κολοκύθι
Η ντοματοσαλάτα του Αστέριου Κουστούδη είναι δροσερή από τις ντομάτες και το αγγούρι, αρωματική από το κρίταμο και πλούσια σε γεύση από το ψητό κολοκύθι. Απίθανη!
600 γρ. ντομάτες, σε φέτες    , 1 μεγάλο αγγούρι, κομμένο σε κύβους περίπου 2-3 εκ., 1 μεγάλο κολοκύθι, καθαρισμένο και κομμένο σε κύβους περίπου 2-3 εκ., 150 γρ. κρίταμο τουρσί, ξαλμυρισμένο και καλά στραγγισμένο, 1 κουτ. σούπας ρίγανη ξερή, τριμμένη, 2 κουτ. σούπας δυόσμος, ψιλοκομμένος, 80 ml ελαιόλαδο, 1-2 κουτ. σούπας ξίδι , αλάτι
Για να ετοιμάσουμε τη ντοματοσαλάτα με κρίταμο και ψητό κολοκύθι, κάνουμε ως εξής: Σε ένα μικρό τηγάνι ζεσταίνουμε 30 ml από το ελαιόλαδο και σοτάρουμε το κολοκύθι για περίπου 3-4 λεπτά, μέχρι να μαλακώσει και να ροδίσει.Αποσύρουμε από τη φωτιά, αδειάζουμε σε πιατέλα και αφήνουμε για λίγο να κρυώσει.Προσθέτουμε όλα τα υπόλοιπα υλικά, αλατίζουμε και ανακατεύουμε ώστε να σκορπιστούν ομοιόμορφα.Περιχύνουμε με το ξίδι και το υπόλοιπο λάδι και σερβίρουμε.
Αγγούρι,Κολοκυθάκια,Ντομάτα,Light,Vegan,Νηστίσιμα,Χορτοφαγικά,Χωρίς γαλακτοκομικά